wannaphong/clean_thaiwikipedia huggingface dataset:
# โจ ค็อกเกอร์
จอห์น โรเบิร์ต "โจ" ค็อกเกอร์, โอบีอี  (20 พฤษภาคม ค.ศ. 1944 - 22 ธันวาคม ค.ศ. 2014) เป็นนักร้องชาวอังกฤษแนวร็อก/บลูส์ ที่โด่งดังในคริสต์ทศวรรษ 1960 กับเสียงร้องห้าว ๆ กับท่าทางเฉพาะขณะแสดงและเขายังมีเพลงทำใหม่ที่โด่งดังหลายเพลง โดยเฉพาะอย่างยิ่งเพลงของเดอะบีตเทิลส์ เขายังได้รับรางวัลหลายรายวัล รวมถึงรางวัลแกรมมี่ในปี ค.ศ. 1983 จากเพลง "Up Where We Belong" ที่ร้องกับเจนนิเฟอร์ วอร์นส

 ผลงาน 
สตูดิโออัลบั้ม
With a Little Help from My Friends (1969)
Joe Cocker! (1969)
Joe Cocker (also known as Something to Say) (1972/1973)
I Can Stand a Little Rain (1974)
Jamaica Say You Will (1975)
Stingray (1976)
Luxury You Can Afford (1978)
Sheffield Steel (1982)
Civilized Man (1984)
Cocker (1986)
Unchain My Heart (1987)
One Night of Sin (1989)
Night Calls (1991/US: 1992)
Have a Little Faith (1994)
Organic (1996)
Across from Midnight (1997)
No Ordinary World (1999/US: 2000)
Respect Yourself (2002)
Heart & Soul (2004/US: 2005)
Hymn for My Soul (2007/US: 2008)
# เอเตียน เลอนัวร์
ฌ็อง-โฌแซ็ฟ เอเตียน เลอนัวร์ (12 มกราคม ค.ศ. 1822 - 4 สิงหาคม ค.ศ. 1900) เป็นวิศวกรชาวเบลเยียม-ฝรั่งเศส เป็นผู้ประดิษฐ์เครื่องยนต์สันดาปภายในคนแรกของโลก

เขาเกิดในเมืองมูว์ซี-ลา-วีล (Mussy-la-Ville) ในลักเซมเบิร์ก (เป็นส่วนหนึ่งของเบลเยียมถึงปี ค.ศ. 1839) ในต้นคริสต์ทศวรรษ 1850 เขาย้ายมาอยู่ฝรั่งเศส ทำงานเกี่ยวกับการชุบโลหะ เขาทำเครื่องยนต์สันดาปภายในสำเร็จในปี ค.ศ. 1859 เป็นเครื่องยนต์ 2 จังหวะ สูบเดียว ใช้ก๊าซถ่านหินเป็นเชื้อเพลิง มีแบตเตอรี่ มีระบบจุดหัวเทียนด้วยไฟฟ้า ได้รับจดทะเบียนลิขสิทธิ์ในปี ค.ศ. 1860 เครื่องยนตร์ของเลอนัวร์มีใช้ในยุโรปประมาณ 400 เครื่อง ใช้กับเครื่องพิมพ์ และเครื่องสูบน้ำ
# ทาบอ อึมแบกี
ทาบอ อึมวูเยลวา อึมแบกี (กโฮซา:) เกิดวันที่ 18 มิถุนายน ค.ศ. 1942 เป็นนักการเมืองชาวแอฟริกาใต้ซึ่งได้ดำรงตำแหน่งประธานาธิบดีแห่งสาธารณรัฐแอฟริกาใต้ยุคหลังการแบ่งแยกสีผิว ติดต่อกัน 2 สมัย นับแต่ 14 มิถุนายน ค.ศ. 1999 จนถึง 24 กันยายน ค.ศ. 2008

ผลการบริหารรัฐบาลของเขาได้รับการวิจารณ์ผสมกันไป เช่น มีการเกื้อหนุนพรรคพวกมาก มีการทุจริตมาก มีการเติบโตทางเศรษฐกิจที่ดี และนโยบายต่างประเทศที่ประสบความสำเร็จ (โดยเฉพาะกับซิมบับเว) แต่เขาไม่ได้รับยกย่องเป็นรัฐบุรุษภายในประเทศของตนเอง
# มาริโอ แลนซา
มาริโอ แลนซา   นักร้องเสียงเทเนอร์ นักแสดงภาพยนตร์และโอเปร่าชาวอเมริกันเชื้อสายอิตาเลียน มีชื่อเสียงในช่วงทศวรรษ 1940 ถึง 1950

มาริโอ แลนซา เกิดที่ฟิลาเดลเฟีย เพนซิลเวเนีย มีชื่อจริงว่า อัลเฟรด อาร์โนลด์ คอคอซซา   พ่อแม่เป็นชาวอิตาเลียนอพยพมาจากแคว้นอาบรุซโซและแคว้นโมลีเซ เริ่มร้องโอเปร่าตั้งแต่อายุ 16 ปี และเข้ารับฝึกฝนจากเซอร์เก คุซเซวิตซกี และศึกษาด้านการอำนวยเพลงจากบอริส โกลดอฟสกีและเลนนาร์ด เบิร์นสไตน์   เขาเริ่มใช้ชื่อในการแสดง มาริโอ แลนซา เมื่ออายุ 21 ปี ตั้งแต่ปี ค.ศ. 1942 โดยนำมาจากชื่อเดิมของมารดา "มาเรีย แลนซา"  เริ่มมีชื่อเสียงจากบทบาทในอุปรากร La Bohème ของจาโกโม ปุชชีนี  จากนั้นได้เข้าหลักสูตรการร้องเพลงกับเอนริโก โรซาติ

ในปี 1948 มาริโอ แลนซาได้รับบทเป็นร้อยเอกพิงเคอร์ตัน ในอุปรากรเรื่อง มาดามบัตเตอร์ฟลาย ของปุชชีนี  จากนั้นได้รับบทนำใน La traviata ปี 1949 จากบทประพันธ์ของจูเซปเป แวร์ดี

มาริโอ แลนซาเริ่มมีผลงานแสดงภาพยนตร์ตั้งแต่ปี 1949  ผลงานสร้างชื่อคือบทบาทเป็น เอนริโก คารูโซ ใน The Great Caruso (1951) ภาพยนตร์ชีวประวัติของนักร้องโอเปร่าชาวอิตาลี ที่โด่งดังในช่วงทศวรรษ 1910  และใน Serenade (1955) ที่ในเรื่องต้องเล่นอุปรากร โอเทลโล  จากบทประพันธ์ของแวร์ดี

มาริโอ แลนซาเสียชีวิตด้วยวัยเพียง 38 ปี เนื่องจากโรคหัวใจและปอดบวม เนื่องจากการลดน้ำหนัก  บทบาทการร้องเพลงและแสดงภาพยนตร์ของเขา เป็นแรงบันดาลใจให้กับนักร้องรุ่นหลังหลายคน รวมทั้ง อัล มาร์ติโน http://www.allmusic.com/artist/al-martino-p3121 ลูชาโน ปาวารอตติ โฆเซ คาเรราส์ ปลาซิโด โดมิงโก Eye On The Arts: Placido Domingo
# ชาวมูเซอกุเลา
ชาวมูเซอกุเลาเป็นชาวมูเซอกลุ่มย่อยกลุ่มหนึ่ง แต่เดิมมีภูมิลำเนาอยู่ในประเทศพม่า เมื่อเกิดความไม่สงบ มีการต่อสู้ระหว่างกองกำลังติดอาวุธต่างๆ ทำให้ชาวมูเซอกุเลาจำนวนหนึ่งอพยพเข้ามารวมอยู่กับชาวมูเซอแดงในประเทศไทย

วัฒนธรรมของชาวมูเซอกุเลาต่างจากชาวมูเซอแดงไปบ้าง เช่น คำว่าแม่ มูเซอแดงเรียก อ่อเอ มูเซอกุเลาเรียกอาเหนาะ ส่วนการทำศพ ชาวมูเซอกุเลานิยมเผาศพ ยกเว้นในกรณีที่เป็นเด็กจึงจะฝัง

ชาวมูเซอกุเลาที่มาอยู่กับชาวมูเซอแดงบนดอยที่กิ่งอำเภอปางมะผ้านั้น เดิมมีถิ่นฐานอยู่ที่เมืองเปียง เมื่อถูกพม่าเก็บภาษีใน พ.ศ. 2520 จึงอพยพมาอยู่ที่อำเภอฝาง จังหวัดเชียงใหม่ ต่อมาถูกเจ้าหน้าที่ไทยกดดันเข้าทำลายไร่ฝิ่น จึงอพยพเข้าไปอยู่ในรัฐฉานฝั่งตรงข้ามจังหวัดแม่ฮ่องสอน ตั้งเป็นหมู่บ้านเรียกว่าบ้านกิ่วเกาะ จนกระทั่ง พ.ศ. 2531 ทหารพม่าเข้าโจมตีที่ตั้งของขุนส่าอย่างรุนแรง ชาวมูเซอกุเลาจึงอพยพมาที่กิ่งอำเภอปางมะผ้าดังกล่าว
 อ้างอิง 
 พิมุข ชาญธนะวัฒน์. สโมสรศิลปวัฒนธรรม: เส้นทางขุนส่าคืนสู่พม่า เส้นทางมูเซอสู่แม่ฮ่องสอน. ศิลปวัฒนธรรม. ปีที่ 17 (5) มีนาคม 2539 หน้า 41-43
หมวดหมู่:กลุ่มชาติพันธุ์ในประเทศไทย
# จดหมายของนักบุญเปาโลถึงชาวเธสะโลนิกา ฉบับที่ 2
จดหมายของนักบุญเปาโลถึงชาวเธสะโลนิกา ฉบับที่ 2พระคัมภีร์ ภาคพันธสัญญาใหม่, คณะกรรมการคาทอลิกเพื่อคริสตศาสนธรรม แผนกพระคัมภีร์: กรุงเทพฯ, หน้า 684  เรียกโดยย่อว่าพระธรรมเธสะโลนิกา ฉบับที่ 2 เป็นเอกสารฉบับที่ 14 ของคัมภีร์ไบเบิล ภาคพันธสัญญาใหม่

พระธรรมเล่มนี้แต่เดิมเป็นจดหมายฉบับที่สองซึ่งนักบุญเปาโลเขียนไปถึงคริสตจักรในเมืองเธสะโลนิกา เมื่อพิจารณาจากความคล้ายคลึงกันของเนื้อหาระหว่าง 1 เธสะโลนิกา และ 2 เธสะโลนิกา แล้ว จดหมายฉบับที่สองนี้น่าจะถูกเขียนขึ้นหลังจากจดหมายฉบับแรกไม่นานนัก เป็นไปได้ว่าอาจจะภายในปีเดียวกัน หรือหลังจากนั้นหนึ่งปี ซึ่งก็จะเป็นปีค.ศ. 52

หลังจากที่จดหมายฉบับแรกไปถึงคริสตจักรในเมืองเธสะโลนิกา นักบุญเปาโลได้ทราบว่าเกิดความสับสนขึ้นในหมู่คริสเตียนที่นั่น พวกเขาเข้าใจกันว่า วันที่พระเยซูจะเสด็จกลับมานั้นได้มาถึงแล้ว ทำให้พวกเขาคิดว่าถึงวันที่โลกจบสิ้นลงแล้ว พวกเขาจึงหยุดทุกอย่าง หยุดหาเลี้ยงตัวเอง - ครอบครัว และหยุดทำงาน2 เธสะโลนิกา 3:10 - 11 มีหลายสาเหตุที่ทำให้เกิดความเข้าใจผิดเช่นนี้ สาเหตุแรกคือการตีความในจดหมายฉบับแรกอย่างไม่ถูกต้อง สองคือมีผู้อื่นล่อลวงคริสเตียนให้เข้าใจผิด โดยกล่าวอ้างคำพูดของนักบุญเปาโล สามคือเป็นไปได้ว่ามีจดหมายปลอมเกิดขึ้น โดยอ้างว่ามาจาก นักบุญเปาโล อีกเช่นกัน2 เธสะโลนิกา 2:2 ดังนั้นนักบุญเปาโลจึงเขียนจดหมายฉบับที่สองขึ้น เพื่อแก้ไขความเข้าใจผิดของพวกเขาให้ถูกต้อง โดยครั้งนี้นักบุญเปาโลเน้นในตอนท้ายของจดหมาย เพื่อให้น่าเชื่อถือว่าเป็นจดหมายที่ถูกเขียนขึ้นโดยนักบุญเปาโลเอง2 เธสะโลนิกา 3:17

2 เธสะโลนิกา มีเนื้อหาที่คล้ายคลึงกับ 1 เธสะโลนิกา คือ สาระสำคัญของจดหมายเกี่ยวข้องกับการพิพากษา แต่ใน 2 เธสะโลนิกา ได้เน้นเรื่องนี้มากขึ้นอีก สังเกตได้จากเนื้อหาในจดหมาย ทั้งหมด 3 บท รวม 47 ข้อใน 2 เธสะโลนิกา มีถึง 18 ข้อที่พูดถึงเรื่องนี้ เนื่องจากนักบุญเปาโลต้องการให้คริสตจักรในเมืองเธสะโลนิกาเข้าใจให้ถูกต้องในเรื่องการเสด็จกลับมาของพระเยซู

วัตถุประสงค์ในการเขียนจดหมายฉบับนี้ของนักบุญเปาโลมีอยู่ 3 ประการคือ ประการแรกต้องการหนุนน้ำใจของคริสเตียนในเมืองเธสะโลนิกา เพราะทราบว่าพวกเขากำลังทนทุกข์จากการกดขี่ข่มเหงอยู่2 เธสะโลนิกา 1:4 - 5 โดยให้กำลังใจในจดหมายว่า ให้ทนต่อไป จนถึงวันที่พระเยซูเสด็จมา พวกเขาจะได้รับการบรรเทา ส่วนผู้ที่กดขี่ข่มเหงจะต้องรับการพิพากษา2 เธสะโลนิกา 1:6 - 9

ประการที่สอง ซึ่งเป็นประการที่สำคัญที่สุดคือ ต้องการให้คริสเตียนในเมืองเธสะโลนิกาเข้าใจเรื่องวันที่พระเยซูจะเสด็จมาพิพากษาให้ถูกต้อง นักบุญเปาโลอธิบายว่าก่อนวันนั้นจะมาถึงจะต้องมีเหตุการณ์หลายเหตุการณ์เกิดขึ้นก่อน เช่น คนจะเชื่อเรื่องพระเจ้าน้อยลง ศัตรูของพระเยซูซึ่งนักบุญเปาโลเรียกว่า "คนนอกกฎหมาย" จะปรากฏตัวขึ้น และจะพยายามประกาศตนเองว่าเป็นพระเจ้า จากนั้นพระเยซูจะทรงประหารมัน และผลาญมันให้สูญไปด้วยการเสด็จมาของพระองค์2 เธสะโลนิกา 2:3 - 8

ประการที่สามคือ ต้องการให้ดำเนินชีวิตอย่างถูกต้อง ซึ่งเป็นเนื้อหาในตอนท้ายของจดหมาย ในส่วนนี้ นักบุญเปาโล เขียนไว้ตรงไปตรงมาและเข้าใจได้ง่าย เช่น "อย่าเกียจคร้าน" "ให้เขาทำงานด้วยใจสงบและหากินเอง" "จงเตือนสติเขาฉันพี่น้อง"2 เธสะโลนิกา 3:6 - 15 เป็นต้น

 
 โครงร่าง 
 การเสด็จมาอย่างสง่าราศีของ พระเยซู 1:1 - 12
 เหตุการณ์ที่จะเกิดขึ้นก่อน พระเยซู เสด็จมา 2:1 - 17
 คำเตือนสติให้ดำเนินชีวิตอย่างบริสุทธิ์ 3:1 - 18
# ยูซู อึนดูร์
ยูซู อึนดูร์ (เกิดเมื่อวันที่ 1 ตุลาคม ค.ศ. 1959 ในดาการ์ ประเทศเซเนกัล) เป็นนักร้อง นักเพอร์คัชชัน และเป็นนักแสดงในบางโอกาส ในปี ค.ศ. 2004 นิตยสารโรลลิงสโตน อธิบายตัวเขาว่า ในเซเนกัลและแอฟริกา "บางทีเขาอาจเป็นนักร้องที่โด่งดังที่สุดที่ยังมีชีวิตอยู่"Considine, J.D. and Matos, Michaelangelo, "Biography: Youssou N'Dour"  RollingStone.com, 2004 เขายังช่วยพัฒนาวงการดนตรีเพลงในเซเนกัล ในภาษา Wolof ที่เรียกว่าดนตรี mbalax

ในเดือนตุลาคม 2020 Youssou N'Dour เข้าร่วม Royal Swedish Academy อันทรงเกียรติตามที่สถาบันระบุ
# กรมพระเทพามาตย์
กรมพระเทพามาตย์ เป็นพระอิสริยยศพระพันปีหลวงของพระมหากษัตริย์สยามในอดีต อาจหมายถึง
 กรมพระเทพามาตย์ (กัน) สถาปนาในรัชสมัยสมเด็จพระสรรเพชญ์ที่ 8 (สมเด็จพระเจ้าเสือ) และเป็นสมเด็จพระอัยกีเจ้าในรัชสมัยสมเด็จพระสรรเพชญ์ที่ 9
 กรมพระเทพามาตุ (พลับ) สมเด็จพระราชชนนีในสมเด็จพระที่นั่งสุริยาศน์อัมรินทร์ (พระเจ้าเอกทัศ)
 กรมพระเทพามาตย์ (นกเอี้ยง) สมเด็จพระราชชนนีในสมเด็จพระเจ้ากรุงธนบุรี
# บิวติฟูลเวิลด์/คิสแอนด์คราย
"บิวติฟูลเวิร์ด/คิส&คราย"  เป็นผลงานซิงเกิลภาษาญี่ปุ่นที่ 19 (จากทั้งหมด 26 ซิงเกิล) ของฮิคารุ อุทาดะ วางจำหน่ายในวันที่ 29 สิงหาคม พ.ศ. 2550

รายการเพลง
Beautiful World
Kiss & Cry
Fly Me To The Moon (In Other Words) -2007 Mix-
Beautiful World (Original Karaoke)
Kiss & Cry (Original Karaoke)
Fly Me To The Moon (In Other Words) -2007 Mix- (Original Karaoke)

ชาร์ต
ยอดดาวน์โหลด
ชาร์ตอันดับสูงสุด iTunes Japan Top Songs#1 (บิวติฟูลเวิร์ด), #1 (คิส&คราย), & #10(Fly Me To The Moon (In Other Words)-2007 Mix-)iTunes Japan Plus#4 (Fly Me To The Moon (In Other Words)-2007 Mix-)iTunes Japan Top Albums#1Recochoku Chaku-Uta Downloads「着うたフル®」・「着うた®」なら「レコ直♪」 - 「着うた®」ダウンロードランキング  #2 (บิวติฟูลเวิร์ด), #3 (คิส&คราย), & #26 (Fly Me To The Moon (In Other Words)-2007 Mix-)Recochoku Chaku-Uta Full「着うたフル®」・「着うた®」なら「レコ直♪」 - 「着うたフル®」ダウンロードランキング  #1 (บิวติฟูลเวิร์ด), #17 (คิส&คราย), & #6 (Fly Me To The Moon (In Other Words)-2007 Mix-)Recochoku Chaku-Uta Melody「着うたフル®」・「着うた®」なら「レコ直♪」 - 着信メロディダウンロードランキング  #1 (บิวติฟูลเวิร์ด), #5 (คิส&คราย), & #9 (Fly Me To The Moon (In Other Words)-2007 Mix-)Recochoku Chaku-Uta All「着うたフル®」・「着うた®」なら「レコ直♪」 - トータルダウンロードランキング  #1 (บิวติฟูลเวิร์ด), #1 (คิส&คราย), & #38 (Fly Me To The Moon (In Other Words)-2007 Mix-)Oricon Mobile Full-Song着うた(R)/着うたフル(R)/着信メロディ 無料・先行・最新楽曲が充実のオリコン・モバイル  #1 (บิวติฟูลเวิร์ด)Mu-mo Song Download Chart#5 (บิวติฟูลเวิร์ด)Dwango Truetone Ringtones (Chaku Uta)dwango.jp | 着うたフル(R)＆着うた(R)無料検索 #2 (บิวติฟูลเวิร์ด)Dwango Polyphonic Ringtones (Chaku Mero)#1 (บิวติฟูลเวิร์ด)

ยอดจำหน่าย

ชาร์ตอันดับสูงสุดOricon Singles Chart#2Soundscan Singles Chart週刊 CDソフト TOP20  #2 

ออริกอนชาร์ต
วางจำหน่ายชาร์ตอันดับสูงสุดยอดจำหน่ายในวันแรกยอดจำหน่ายอยู่ในชาร์ต29 สิงหาคม พ.ศ. 2550Oricon Daily Singles Chart1Oricon Weekly Singles Chart293,518 245,05028Oricon Monthly Singles Chart3Oricon Yearly Singles Chart20

ชาร์ตวิทยุ
ชาร์ตอันดับสูงสุด Tokio Hot 10081.3 FM J-WAVE : TOKIO HOT 100 #2 (บิวติฟูลเวิร์ด), #19 (คิส&คราย)MTV Japanese Chart Express#1 (บิวติฟูลเวิร์ด)CDTV Top 100CDTV#2ZIP FM Hot 100 (Nagoya)ZIP-FM 77.8  #3 (บิวติฟูลเวิร์ด), '#11 (คิส&คราย)Osakan Hot 100 (Osaka)FM802 - OSAKAN HOT 100 #5 (บิวติฟูลเวิร์ด), #15 (คิส&คราย)Kiss FM Kobe Hot 40 Kiss-FM KOBE [Hit Chart] #2 (บิวติฟูลเวิร์ด), #16 (คิส&คราย)FM Osaka 851fmosaka.net〜FM大阪〜  #1 (บิวติฟูลเวิร์ด), #8 (คิส&คราย)Toyama Countdown Top 50TOYAMA COUNTDOWN TOP50 | FMとやま  #2 (บิวติฟูลเวิร์ด)
 อ้างอิง
# เดวิด ฟอสเตอร์
เดวิด วอลเตอร์ ฟอสเตอร์, โอซี, โอบีซี  เกิดเมื่อวันที่ 1 พฤศจิกายน ค.ศ. 1949 เป็นเจ้าของรางวัลแกรมมี 15 ครั้ง เป็นนักดนตรี โปรดิวเซอร์เพลง นักแต่งเพลง นักร้อง นักเขียนเพลงและนักเรียบเรียงเพลงชาวแคนาดา ทั้งรู้จักในเรื่องการค้นพบนักร้องอย่าง เซลีน ดิออน, จอช โกรแบน และไมเคิล บูเบล และยังเป็นโปรดิวเซอร์ให้กับศิลปินที่ประสบความสำเร็จมากที่สุดคนหนึ่งในโลก
# อนุสัญญากรุงปารีส
__NOTOC__
อนุสัญญากรุงปารีส อาจจะหมายถึง

 อนุสัญญากรุงปารีสว่าด้วยการคุ้มครองทรัพย์สินอุตสาหกรรม (Paris Convention for the Protection of Industrial Property) 
 อนุสัญญากรุงปารีสว่าด้วยความรับผิดทางแพ่งโดยบุคคลที่สามในสาขาพลังงานนิวเคลียร์ (Paris Convention on Third Party Liability in the Field of Nuclear Energy)
# สนธิสัญญาบาเซิล
__NOTOC__
สนธิสัญญาบาเซิล อาจหมายถึง

 สนธิสัญญาบาเซิล (ค.ศ. 1499) (Treaty of Basel (1499))
 สนธิสัญญาสันติภาพบาเซิล (Peace of Basel) (ค.ศ. 1499)
 อนุสัญญาบาเซิล (Basel Convention) (ค.ศ. 1989) หรือ อนุสัญญาบาเซลว่าด้วยการควบคุมการเคลื่อนย้ายข้ามแดนและการกำจัดซึ่งของเสียอันตราย (Basel Convention on the Control of Transboundary Movements of Hazardous Wastes and Their Disposal)
 พิธีสารบาเซิล (Basel Protocol) (ค.ศ. 1999) หรือ พิธีสารบาเซิลว่าด้วยความรับผิดและค่าสินไหมทดแทนเพื่อความเสียหายอันเกิดจากการเคลื่อนย้ายข้ามแดนและการกำจัดซึ่งของเสียอันตราย (Basel Protocol on Liability and Compensation for Damage Resulting from Transboundary Movements of Hazardous Wastes and Their Disposal)

บาเซิล
หมวดหมู่:สนธิสัญญาเกี่ยวข้องกับทวีปยุโรป
# ธนาคารแหลมทอง
ธนาคารแหลมทอง  เป็นธนาคารพาณิชย์ในประเทศไทย ก่อตั้งขึ้นเมื่อปี พ.ศ. 2491 ต่อมาภายหลังได้ขายกิจการและยุบรวมกิจการเข้าเป็นส่วนหนึ่งของธนาคารรัตนสิน (ธนาคารของรัฐบาล) ในปี พ.ศ. 2541

 ประวัติ 
ธนาคารแหลมทอง ได้ใบอนุญาตประกอบกิจการธนาคารพาณิชย์ เมื่อวันที่ 20 ธันวาคม พ.ศ. 2491 และได้จดทะเบียนแปลงสภาพเป็นบริษัทมหาชนจำกัดในตลาดหลักทรัพย์แห่งประเทศไทย ณ กรมพัฒนาธุรกิจการค้า กระทรวงพาณิชย์ เมื่อวันที่ 30 พฤษภาคม พ.ศ. 2537 ใช้ชื่อว่า "ธนาคารแหลมทอง จำกัด (มหาชน)" โดยมีกรรมการชุดแรกของธนาคารแหลมทอง ประกอบด้วย พระยาปรีชานุศาสน์ (เสริญ ปันยารชุน) เป็นประธานกรรมการ กรรมการคนอื่น มีจอมพลสฤษดิ์ ธนะรัชต์ พลตรีไชย ประทีปะเสน พยัพ ศรีกาญจนา เบน เบญจฤทธิ์ จุติ บุญสง โอสถ โกศิน ไพศาล นันทาภิวัฒน์ โดยมี ใหญ่ นันทาภิวัฒน์ เป็นกรรมการจัดการ

ธนาคารแหลมทอง จำกัด (มหาชน) เป็นผู้สนับสนุนการแข่งขันกีฬาเอเชี่ยนเกมส์ ครั้งที่ 13 อย่างเป็นทางการ
# อนุสัญญาห้ามอาวุธชีวภาพ
อนุสัญญาห้ามอาวุธชีวภาพอาวุธชีวภาพและอนุสัญญาห้ามอาวุธชีวภาพ  หรือ อนุสัญญาว่าด้วยอาวุธชีวภาพและสารพิษ  เป็นอนุสัญญาที่ห้ามอาวุธชีวภาพและสารพิษอย่างมีประสิทธิภาพ โดยห้ามไม่ให้มีการพัฒนา การผลิต การได้มา การถ่ายโอน การสะสมและการใช้ อนุสัญญามีชื่อเต็มว่า อนุสัญญาว่าด้วยการห้ามพัฒนา ผลิต และสะสมอาวุธชีวภาพและสารพิษ และว่าด้วยการทำลายอาวุธดังกล่าว 

อนุสัญญาว่าด้วยการห้ามอาวุธชีวภาพเป็นสนธิสัญญาพหุภาคีเพื่อการลดอาวุธฉบับแรกที่ห้ามการผลิตประเภทของอาวุธทั้งประเภท ความตกลงของอนุสัญญามีสาเหตุมาจากความพยายามอันเป็นเวลายาวนานของประชาคมนานาชาติในการพยายามสร้างเครื่องมือที่ช่วยสนับสนุนพิธีสารเจนีวาของปี ค.ศ. 1925 ที่เป็นพิธีสารว่าด้วยการห้ามการใช้แก๊ส และ แบคทีเรียในการสงคราม

อนุสัญญาเริ่มลงนามกันเมื่อวันที่ 10 เมษายน ค.ศ. 1972 และมีผลใช้บังคับเมื่อวันที่ 26 มีนาคม ค.ศ. 1975 เมื่อรัฐบาลของยี่สิบสองประเทศให้การสัตยาบัน ในปัจจุบันอนุสัญญามีภาคีผู้ตกลง 188 ประเทศ
# สนธิสัญญากรุงเฮก
__NOTOC__
สนธิสัญญากรุงเฮก  อาจจะหมายถึง

 สนธิสัญญากรุงเฮก (ค.ศ. 1428) —  หรือที่รู้จักกันว่า "สนธิสัญญาเดลฟท์" 
 สนธิสัญญากรุงเฮก (ค.ศ. 1433) 
 สนธิสัญญากรุงเฮก (ค.ศ. 1603)
 สนธิสัญญากรุงเฮก (ค.ศ. 1625) — อังกฤษและเนเธอร์แลนด์ตกลงสนับสนุนพระเจ้าคริสเตียนที่ 4 แห่งเดนมาร์กทางเศรษฐกิจ
 สนธิสัญญากรุงเฮก (ค.ศ. 1641) — สาธารณรัฐดัตช์ และ ราชอาณาจักรโปรตุเกส ตกลงสงบศึกและลงนามในสัญญาพันธมิตรว่าด้วยการโจมตีและการป้องกัน
 สนธิสัญญากรุงเฮก (ค.ศ. 1661) — จักรวรรดิดัตช์ รับรองอธิปไตยของโปรตุเกสต่อ Recife ในบราซิล
 สนธิสัญญากรุงเฮก (ค.ศ. 1697) — หรือที่รู้จักกันว่า "สนธิสัญญาริจสวิค"  
 สนธิสัญญากรุงเฮก (ค.ศ. 1698) — พยายามแก้ข้อพิพาทเรื่องผู้มีสิทธิในราชบัลลังก์สเปน หรือที่รู้จักกันว่า "สนธิสัญญาแบ่งแยกครั้งที่หนึ่ง" 
 สนธิสัญญากรุงเฮก (ค.ศ. 1701) — อังกฤษ, ออสเตรีย, สหจังหวัด และจักรวรรดิโรมันอันศักดิ์สิทธิ์ ตกลงเป็นพันธมิตรในการพยายามยุติการขยายอำนาจของฝรั่งเศส
 สนธิสัญญากรุงเฮก (ค.ศ. 1709) — หรือที่รู้จักกันว่า "First Barrier Treaty"
 สนธิสัญญากรุงเฮก (ค.ศ. 1720) — สเปนเสียดินแดนแก่อิตาลีหลังสงครามสี่พันธมิตร 
 สนธิสัญญากรุงเฮก (ค.ศ. 1795) — สาธารณรัฐบัตตาเวียเสียดินแดนแก่ฝรั่งเศส
 สนธิสัญญากรุงเฮก (ค.ศ. 1895) — กำหนดเขตแดนของนิกินีของบริติช
 สนธิสัญญากรุงเฮก (ค.ศ. 1949) — มอบอิสรภาพแก่อินโดนีเซีย

กรุงเฮก
# ศูนย์การศึกษามหาวิทยาลัยเชียงใหม่ หริภุญไชย
ศูนย์การศึกษามหาวิทยาลัยเชียงใหม่ "หริภุญไชย"ทต.ศรีบัวบาน ร่วมกับมหาวิทยาลัยเชียงใหม่ “ศูนย์หริภุญไชย” หารือเกษตรกร วางแผนสร้างจุดจำหน่ายพืชผักปลอดสารพิษ สร้างรายได้แก่ประชาชนในพื้นที่ จังหวัดลำพูน ตั้งอยู่เลขที่ 205 หมู่ 2 ตำบลศรีบัวบาน อำเภอเมืองลำพูน จังหวัดลำพูน บริเวณพื้นที่ป่าสงวนแห่งชาติแม่ธิ-แม่ตีบ-แม่สาร

  ประวัติ 
จากการที่มหาวิทยาลัยเชียงใหม่ มีข้อจำกัดทางด้านศักยภาพของพื้นที่ที่มีการใช้ที่ดินอย่างหนาแน่นและไม่สามารถรองรับการขยายตัวของมหาวิทยาลัยได้ มหาวิทยาลัยเชีงใหม่ได้แต่งตั้งคณะทำงานเพื่อเลือกหาพื้นที่ และได้ประสานงานกับสำนักงานป่าไม้จังหวัดลำพูน เพื่อขอใช้พื้นที่บริเวณป่าสงวนแห่งชาติป่าแม่ธิ-แม่ตีบ-แม่สาร ตำบลศรีบัวบาน อำเภอเมืองลำพูน จังหวัดลำพูน ในการจัดตั้งวิทยาเขต โดยทำเรื่องขอพื้นที่จากกรมป่าไม้ตามขั้นตอน ตั้งแต่ปี พ.ศ. 2534 และได้รับอนุมัติให้ใช้ประโยชน์ในพื้นที่ป่าสงวนแห่งชาติ ตามหนังสือที่ 207/2535 ลงวันที่ 17 กรกฎาคม พ.ศ. 2535 เป็นพื้นที่ 4,726 ไร่ 2 งาน 95 ตารางวา ตั้งแต่วันที่ 17 กรกฎาคม พ.ศ. 2535 ถึงวันที่ 16 กรกฎาคม พ.ศ. 2565 รวมเวลา 30 ปี

ในปีจาก พ.ศ. 2535 มหาวิทยาลัยเชียงใหม่ได้มีการสร้างอาคารสำนักงานและบริการ 1 หลัง และโรงทดลองสัตว์ 4 หลังของคณะสัตวแพทยศาสตร์ ในด้านใต้ติดกับทางหลวงหมายเลข 11

 การจัดการศึกษา 
หลักสูตรศิลปศาสตรบัณฑิต สาขาวิชาการจัดการสมัยใหม่และเทคโนโลยีสารสนเทศ 
ฟาร์มคณะสัตวแพทยศาสตร์
# ดาการ์
ดาการ์ (อักษรโรมัน: Dakar,   ; ("Definition of Dakar from the Cambridge Advanced Learner's Dictionary & Thesaurus © Cambridge University Press"))   เป็นเมืองหลวงและนครที่มีประชากรมากที่สุดของประเทศเซเนกัล เขตดาการ์มีประชากรรวม 1,278,469, คน และประชากรในเชตมหานครอยู่ที่ 4.0 ล้านคน ณ ปี 2023

ดาการ์ตั้งอยู่บนแหลม Cap-Vert ซึ่งเป็นจุดตะวันตกสุดของแอฟริกาภาคพื้นทวีปRoger J., Banton O., Barusseau J.-P., Castaigne P., Comte J.-C., Duvail C., Nehlig P., Noël B. J., Serrano O., Travi Y., Notice explicative de la cartographie multi-couches à 1/50 000 et 1/20 000 de la zone d’activité du Cap-Vert, Ministère des Mines, de l’Industrie et des PME, Direction des Mines et de la Géologie, Dakar, 245 p., 2009d. บริเวณแหลมนี้ถูกยึดเป็นอาณานิคมโดยโปรตุเกสในต้นศตวรรษที่ 15 และสร้างนิคมบนเกาะกอเรนอกชายฝั่งเพื่อใช้งานเป็นแหล่งสำหรับการค้าทาสข้ามมหาสมุทรแอตแลนติก ก่อนที่ฝรั่งเศสจะยึดครองเกาะนี้ในปี 1677. หลังฝรั่งเศสยึดพื้นที่บนแผ่นดินใหญ่และการสิ้นสุดการค้าทาสในศตวรรษที่ 19 ดาการ์ได้ขยับขยายมาเป็นเมืองท่าของภูมิภาคและนครสำคัญของจักรวรรดิอาณานิคมฝรั่งเศส ในปี ค.ศ. 1902 ดาการ์กลายมาเป็นเมืองหลวงของแอฟริกาตะวันตกของฝรั่งเศสแทนที่เซนต์ลุย และเป็นเมืองหลวงระหว่างปี 1959 ถึง 1960 ของสหพันธรัฐมาลี และในปี ค.ศ. 1960 ได้กลายมาเป็นเมืองหลวงของสาธารณรัฐเซเนกัลที่ได้รับเอกราช

ภูมิศาสตร์
thumb|มุมมองดาการ์จากสถานีอวกาศนานาชาติใน ค.ศ. 2011
ตัวเมืองตั้งอยู่บนคาบสมุทร Cap-Vert ริมชายฝั่งมหาสมุทรแอตแลนติก และเป็นเมืองทางตะวันตกที่สุดของแอฟริกาส่วนแผ่นดินใหญ่

ภูมิอากาศ

ความสัมพันธ์กับนานาชาติ
ดาการ์เป็นเมืองพี่น้องกับ:L. Bigon (2009) A History of Urban Planning in Two West African Colonial Capitals: Residential Segregation in British Lagos and French Dakar, 1850-1930 Lewiston: The Edwin Mellen Press.

 แอนอาร์เบอร์ รัฐมิชิแกน สหรัฐ
 บากู ประเทศอาเซอร์ไบจาน
 ดูอาลา ประเทศแคเมอรูน
 เอสแฟฮอน ประเทศอิหร่าน
 มิลาน ประเทศอิตาลี
 ออราน ประเทศแอลจีเรีย
 รังคปูร์ ประเทศบังกลาเทศ
 โรซาริโอ ประเทศอาร์เจนตินา
 บิสเซา ประเทศกินีบิสเซา
 ไทเป ประเทศไต้หวัน
 วอชิงตันดีซี สหรัฐ
# ภาษาฮุง
ภาษาฮุง (Hung) มีผู้พูดประมาณ 2,700-3,700 คน โดยแบ่งเป็นแขวงคำม่วนและแขวงบอลิคำไซ ประเทศลาว 2,000 คน (พ.ศ. 2539) ประเทศเวียดนาม 700 คน (พ.ศ. 2539) จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขาเวียด-เหมื่อง
# ภาษาเท
ภาษาเท (The) หรือภาษาแท มีผู้พูดทั้งหมด 2,920 คน (พ.ศ. 2543) ในแขวงอัตตะปือ ประเทศลาว จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก
# จุดใกล้โลกที่สุด
จุดใกล้โลกที่สุด (perigee) เป็นคำศัพท์ทางดาราศาสตร์ ที่ใช้เพื่อหมายถึงระยะทางที่ใกล้ที่วัตถุต่าง ๆ โคจรรอบโลก ซึ่งอาจใช้กับ ดาวเทียม หรือ ดาวบริวารของโลก (ดวงจันทร์) รวมถึงวัตถุอื่น ๆ ที่เข้ามาในวงโคจรของโลก

ตามหลักการทางฟิสิกส์ดาราศาสตร์และคณิตศาสตร์ วงโคจรของดาวเทียมเมื่อโคจรรอบดาวแม่จะเป็นรูปวงรี 

โลกตั้งอยู่ที่จุดโฟกัสหนึ่งในสองจุดของวงรี หากวาดเส้นตรงโดยมีจุดโฟกัสสองจุดของวงรีเป็นแกนนอน จะทำให้เกิดจุดตัดสองจุดกับวงโคจรขงดาวเทียม โดยจุดที่อยู่ใกล้โลกที่สุดนั้นจะเรียกว่า จุดใกล้โลกที่สุด ส่วนจุดอยู่ไกลจากโลกที่สุดจะเรียกว่าจุดไกลโลกที่สุด โดยปกติแล้วเมื่ออยู่ที่จุดใกล้โลกที่สุด ความเร็วเชิงมุมของดาวเทียมจะเร็วที่สุด

ชื่อเรียก perigee ที่ใช้ในภาษาอังกฤษนั้นมาจากภาษากรีกโบราณคำว่า περί (perí) แปลว่า "ใกล้" และคำว่า γῆ (gê) ซึ่งหมายถึง "โลก"perigee - Wiktionary
# จุดไกลโลกที่สุด
จุดไกลโลกที่สุด (apogee) เป็นคำศัพท์ทางดาราศาสตร์ ที่ใช้เรียกระยะทางที่ไกลที่สุดจากโลกเมื่อดาวเทียมหรือดาวบริวาร (ดวงจันทร์) โคจรรอบโลก

ดาวเทียมที่ถูกส่งขึ้นไปโคจรรอบโลกนั้นโดยมากจะโคจรรอบโลกเป็นรูปวงรี โดยจะมีโลกอยู่ที่จุดโฟกัสจุดหนึ่งในโฟกัสสองจุดภายในวงรีนั้น ถ้าลากเส้นจากจุดโฟกัสที่โลกอยู่ผ่านจุดโฟกัสอีกจุดหนึ่งไปตัดกับส่วนโค้งของวงรี จุดตัดนั้นก็คือจุดไกลโลกที่สุด

โดยปกติแล้ว ขณะที่อยู่ที่จุดไกลโลกที่สุด ความเร็วเชิงมุม ของดาวเทียมจะช้าที่สุด

ชื่อเรียกว่า apogee ในภาษาอังกฤษนั้นประกอบขึ้นมาจากคำภาษากรีกโบราณ 2 คำ คือ ἀπό (apó) ซึ่งแปลว่า "จาก" และ γῆ (gê) ซึ่งหมายถึง "โลก"apogee - Wiktionary
# พ.ศ. 2603
พุทธศักราช 2603 ตรงกับปีคริสต์ศักราช 2060 เป็นปีอธิกสุรทินที่วันแรกเป็นวันพฤหัสบดีตามปฏิทินเกรกอเรียน

 เหตุการณ์ 
 ครบรอบ 100 ปี การบินไทย
 อุณหภูมิจะสูงขึ้น 4 องศาเซลเซียสในปีนี้

 ระดับน้ำทะเลจะสูงขึ้น 9-24 นิ้วในปีนี้ 

 สำนักงานสถิติแห่งชาติคาดไว้ว่า ประชากรของสหราชอาณาจักรจะมีมากถึง 81 ล้านคน

 ประเทศญี่ปุ่นได้มีการคาดไว้ว่าประชากรของประเทศญี่ปุ่นจะมี 40 % ที่เป็นวัยเกษียณ ทำให้ประชากรญี่ปุ่นลดลงไป 30 % จากจำนวนประชากรปัจจุบัน

 วันสำคัญทางศาสนาและพิธีกรรม 

 รายการอ้างอิง
# แอนดรูว์ โกรฟ
แอนดรูว์ สตีเฟน โกรฟ  หรือ แอนดี โกรฟ (เกิดเมื่อวันที่ 2 กันยายน ค.ศ. 1936 - 21 มีนาคม ค.ศ. 2016) เป็นวิศวกรและนักธุรกิจชาวอเมริกันเชื้อสายยิวฮังการี เป็นพนักงานยุคเริ่มแรกของบริษัทอินเทล ต่อมาได้เป็นซีอีโอและประธานบริษัท  เป็นผู้มีบทบาทสำคัญต่อความสำเร็จของบริษัท

โกรฟเกิดในครอบครัวชาวยิวชนชั้นกลางในกรุงบูดาเปสต์ ประเทศฮังการี  ในปี ค.ศ. 1956 ระหว่างเกิดการปฏิวัติฮังการี โกรฟในวัย 20 ปี ได้หนีออกจากบ้านและเดินทางอพยพมาสหรัฐอเมริกา เขาเดินทางถึงนิวยอร์กในปี 1957 และเข้าศึกษาวิศวกรรมเคมีที่วิทยาลัยแห่งเมืองนิวยอร์ก  และจบปริญญาเอกจากมหาวิทยาลัยแคลิฟอร์เนีย เบิร์กลีย์ ในปี 1963

โกรฟเข้าทำงานที่บริษัทแฟร์ไชลด์ เซมิคอนดักเตอร์ จากนั้นเข้าทำงานที่อินเทล เป็นพนักงานคนที่สาม ต่อจากโรเบิร์ต นอยซ์ และกอร์ดอน มัวร์ สองผู้ก่อตั้ง ในทะเบียนของบริษัทระบุชื่อแอนดรูว์ โกรฟ เป็นพนักงานลำดับที่สี่ โดยระบบทะเบียนของบริษัทได้ระบุชื่อเลสลี วาเดซ ที่โกรฟเป็นคนรับเข้าทำงาน เป็นพนักงานลำดับที่สาม ด้วยความผิดพลาดแทน   เขาดำรงตำแหน่งประธานบริษัทในปี 1979 ตำแหน่งซีอีโอในปี 1987  และประธานกรรมการบริษัทควบกับซีอีโอในปี 1997  เขาออกจากตำแหน่งซีอีโอในปี 1998 แต่ยังคงเป็นประธานกรรมการบริษัทจนถึงปี 2004  ปัจจุบัน ดำรงตำแหน่งที่ปรึกษาอาวุโส

โกรฟเป็นผู้ที่มีบทบาทสำคัญในการเปลี่ยนโฉมหน้าบริษัทอินเทล จากบริษัทผู้ผลิตเมมโมรีชิพ เป็นบริษัทผู้ผลิตไมโครโพรเซสเซอร์ที่มีอิทธิพลต่ออุตสาหกรรม  ในระหว่างที่เขาดำรงตำแหน่งซีอีโอ บริษัทอินเทลมียอดขายเติบโตขึ้นถึง 4500% จาก 4 พันล้านเหรียญเป็น 197 พันล้านดอลลาร์สหรัฐ  ทำให้บริษัทกลายเป็นบริษัททีมีมูลค่าสูงที่สุดในโลกในขณะนั้น
# เดอะดัตเชส
เดอะดัตเชส  เป็นผลงานโซโลอัลบั้มชุดแรกของศิลปินเพลงป็อปชาวอเมริกัน เฟอร์กี้ สมาชิกของวงแบล็กอายด์พีส์ อัลบั้มออกขายในสหรัฐอเมริกาเมื่อวันที่ 19 กันยายน ค.ศ. 2006 และอัลบั้ม เดอะดัตเชส มีวางขายทั้งฉบับตัดคำหยาบและยังไม่ได้ตัดคำหยาบออก ในปี 2008 อัลบั้มมียอดขายมากกว่า 6 ล้านชุดทั่วโลก และหลังจากประสบความสำเร็จ ได้ออกขายอีกครั้งโดยเพิ่มเพลงและมีหน้าปกอัลบั้มใหม่ในประเทศญี่ปุ่น ออสเตรเลีย และสหรัฐอเมริกา อัลบั้มมีเพลงติดท้อป 5 ซิงเกิลในสหรัฐอเมริกา 5 ซิงเกิล รวมถึงเพลงอันดับ 1 บนบิลบอร์ดฮอต 100 อย่าง "London Bridge", "Big Girls Don't Cry", และ "Glamorous" เช่นเดียวกับเพลงอันดับ 2 อย่างเพลง "Fergalicious" และเพลงอันดับ 5 อย่าง "Clumsy" ทั้ง 5 ซิงเกิลมียอดขายดิจิทัลมากกว่า 2 ล้านดาวน์โหลด ในสหรัฐอเมริกา และยังสร้างสถิติในยุคดิจิทัล ว่ามีซิงเกิลที่ขายได้มากกว่า 1 แผ่นเสียงทองคำขาวจาก 1 อัลบั้ม